Πολιτισμός της Αυστρίας

Ο Αυστριακός πολιτισμός είναι άρρηκτα συνδεδεμένος εδώ και αιώνες με τον ευρωπαϊκό πολιτισμό και έχει γεννήσει διεθνούς φήμης επιτεύγματα. Μερικά χαρακτηριστικά αυτού, αναφέρονται στο παρών λήμμα.

Τέχνες

Μουσική
Η Βιέννη, πρωτεύουσα της Αυστρίας αποτελεί σημαντικό κέντρο της μουσικής καινοτομίας. Το καθεστώς της πόλης ως πολιτιστικό κέντρο ξεκίνησε να αναπτύσσεται από την εποχή του μεσαίωνα. Συνθέτες του 18ου και 19ου αιώνα έφθασαν στην πόλη υπό την προστασία των Αψβούργων και την μετέτρεψαν σε ευρωπαϊκή πρωτεύουσα της κλασικής μουσικής. Ο Βόλφγκανγκ Αμαντέους Μότσαρτ, ο Μπετόβεν και ο Γιόχαν Στράους είναι μερικοί από αυτούς που σύνδεσαν το όνομα και την επιτυχία τους με την πόλη. Κατά τη διάρκεια της μπαρόκ περιόδου, σλαβικές και ουγγρική λαϊκές μορφές επηρέασαν την αυστριακή μουσική.

Λογοτεχνία
Η συγγραφή της αυστριακής λογοτεχνίας μπορεί να διαιρεθεί σε δύο κύρια τμήματα. Δηλαδή στο χρονικό διάστημα μέχρι τα μέσα του 20ου αιώνα, και την μετέπειτα περίοδο, όταν πλέον η χώρα σταθεροποιούνταν στα μεταπολεμικά πλαίσια. Η Αυστρία είναι μια χώρα μεγάλων ποιητών, συγγραφέων και μυθιστοριογράφων. Είναι η πατρίδα των μυθιστοριογράφων Άρτουρ Σνίτσλερ, Στέφαν Τσβάιχ, Τόμας Μπέρνχαρντ και Ρόμπερτ Μούζιλ, των ποιητών Γκέοργκ Τρακλ, Φραντς Βέρφελ, Φραντς Γκριλπάρτσερ, Ράινερ Μαρία Ρίλκε και Άνταλμπερτ Στίφτερ και των σύγχρονων θεατρικών συγγραφέων και μυθιστοριογράφων Ελφρίντε Γέλινεκ και ο Πέτερ Χάντκε.

Θέατρο
Η δημιουργία των θεάτρων στην Αυστρία χρονολογείται στο μεσαίωνα. Χαρακτηριστικό παράδειγμα αποτελεί το Ιησουητικό δράμα της Εταιρίας του Ιησού, μεταξύ του 16ου και 18 αιώνα, που σκοπό είχε την καθοδήγηση των μαθητών στη ρητορική τέχνη, αφομοιώνοντας τις χριστιανικές αξίες και εμφυσώντας το καθολικό δόγμα. Μία σημαντική ιστορική προσωπικότητα του θεάτρου της χώρας ήταν ο Γιόζεφ Άντον Στρανίτσκι (1676-1726), ο οποίος απέκτησε το νεόδμητο θέατρο Καρντνέρτορ της Βιέννης, καθιστώντας το έτσι ως την πρώτη μόνιμη στέγη της γερμανικής κωμωδίας.
 Σημαντικά θέατρα στη Βιέννη: Μπουργκτεάτερ, Ακαντεμιτεάτερ, Βολκστεάτερ, Σαουσπιλχάους, Τεάτερ ιν ντερ Γιόσεφστατ, Αγγλικό Θέατρο της Βιέννης
 Σημαντικά θέατρα εκτός Βιέννης: Σαουσπιλχάους, Ζαλτσμπούργκερ Λαντεστεάτερ, Φελζενραϊτσούλε, Λαντεστεάτερ Λιντς, Τιρόλερ Λαντεστεάτερ, Ζιμπούνε

Αρχιτεκτονική

Η Αυστρία είναι διάσημη για τα κάστρα, τα παλάτια και τα κτίρια της, μεταξύ κι άλλων αρχιτεκτονικών έργων της. Μερικά από τα πιο διάσημα κάστρα της Αυστρίας είναι το Χοχενσάλτσμπουργκ, Χοχενβέρφεν, το Λίχτενσταϊν και το Αρτστέτεν. Τα περισσότερα από τα κάστρα της Αυστρίας χτίστηκαν την περίοδο της βασιλείας των Αψβούργων.

Δύο από τα πιο διάσημα αυστριακά παλάτια είναι το Βελβεντέρε και το Σένμπρουν. Το μπαρόκ παλάτι Βελβεντέρε χτίστηκε την περίοδο 1714-1723, ως θερινή κατοικία του πρίγκιπα Ευγένιου της Σαβοΐας, τώρα στεγάζει την Αυστριακή Γκαλερί Βελβεντέρε. Το Σένμπρουν χτίστηκε το 1696 από τον Γιόχαν Μπέρνχαρντ Φίσερ φον Έρλαχ για τον αυτοκράτορα Λεοπόλδο Α΄, ωστόσο με οδηγίες της αυτοκράτειρας Μαρίας Θηρεσίας το παλάτι μεταστράφηκε σε στυλ ροκοκό. Το 1996 εντάχθηκε και αυτό στη λίστα των μνημείων Παγκόσμιας Πολιτιστικής Κληρονομιάς.

Το ιστορικό κέντρο της πόλης του Σάλτσμπουργκ χαρακτηρίστηκε ως Μνημείο Παγκόσμιας Πολιτιστικής Κληρονομιάς το 1996. Τρία χρόνια αργότερα ακολούθησε η πόλη του Γκρατς και, το 2001, το ιστορικό κέντρο της Βιέννης.

Πλούσια είναι και η αρχιτεκτονική παράδοση ρωμαιοκαθολικών ναών. Ένας από τους παλαιότερους καθεδρικούς ναούς της Αυστρίας είναι ο Μινοριτενκίρχε στη Βιέννη, που χτίστηκε σε γοτθικό στυλ το έτος 1224 και αποτελεί έδρα του Αρχιεπισκόπου της Βιέννης. Ο μεγαλύτερος καθεδρικός ναός βρίσκεται στο Λιντς.

Δημόσιες εορτές
Από τότε που ο Ρωμαιοκαθολικισμός αποτελεί το κυρίαρχο χριστιανικό δόγμα στην Αυστρία, οι περισσότερες από τις επίσημες αργίες αφορούν αυτό. Παράλληλα, και σε αντίθεση με την Ελβετία ή τη Γερμανία, η Μεγάλη Παρασκευή είναι αργία όχι μόνο για τους Καθολικούς, αλλά και για όλους τους πολίτες που ανήκουν σε οποιαδήποτε δόγμα πιστεύει στο Χριστιανισμό. Παρά το γεγονός ότι οι περισσότερες εορτές στην Αυστρία ορίζονται στο ομοσπονδιακό εργατικό δίκαιο (Arbeitsruhegesetz), μερικές από αυτές πηγάζουν από άλλες πηγές δικαίου, όπως οι συλλογικές συμβάσεις κοινωνικής εταιρικής σχέσης.

Εκτός από τις εθνικές εορτές, ορισμένες αργίες, που αναγράφονται παρακάτω, προβλέπονται με βάση την πεποίθηση των κρατιδίων. Η Κυριακή του Πάσχα και η Πεντηκοστή δεν αναγράφονται στη λίστα, καθώς πάντα προκύπτουν ημέρα Κυριακή, που αποτελεί ούτως ή άλλως ημέρα αργίας στην Αυστρία.

(CC) Ημέρα αδείας ή εν μέρει αργία λόγω συλλογικής σύμβασης

Παραπομπές

Εξωτερικοί σύνδεσμοι 

Πολιτισμός της Αυστρίας